Diari Oficial de la Generalitat Valenciana


Sumari del DOGV 4965, del 14-03-2005 (2005/2480)

RESOLUCIÓ de 9 de febrer de 2005, del Servici Territorial d'Energia d'Alacant, per la qual s'atorga autorització administrativa i aprovació del projecte d'execució a l'empresa Gas Natural Cegas, SA, per a la construcció de les instal·lacions de distribució de gas natural a la localitat de Torrevieja a la província d'Alacant. Expedient CBREDE 2003/34.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4965

Data del DOGV
:   14-03-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/2480


Data del document
:   09-02-2005

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * Torrevieja
    * proveïment energètic
    * empresa privada
    * indústria energètica

RESOLUCIÓ de 9 de febrer de 2005, del Servici Territorial d'Energia d'Alacant, per la qual s'atorga autorització administrativa i aprovació del projecte d'execució a l'empresa Gas Natural Cegas, SA, per a la construcció de les instal·lacions de distribució de gas natural a la localitat de Torrevieja a la província d'Alacant. Expedient CBREDE 2003/34. [2005/F2480]
  
Vista la sol·licitud presentada per Gas Natural Cegas, SA, per a l'autorització administrativa de distribució de gas natural al terme municipal de Torrevieja, amb destí als mercats domèstics comercials.
  
Vist que l'Ajuntament de Torrevieja va ser informat pel Servici Territorial d'Energia d'Alacant de la sol·licitud feta per Gas Natural Cegas, SA, que es va exposar al tauler d'anuncis de l'ajuntament del dia 29 de març de 2004 al dia 26 d'abril de 2004, i que no hi ha hagut condicionats.
  
Vist que realitzada la informació pública segons el que preveu l'article 73 de la Llei 34/1998, de 7 d'octubre, del Sector d'Hidrocarburs. En el Butlletí Oficial de la Província d'Alacant del dia 16 de març de 2004, en el Diari Oficial de la Generalitat Valenciana del dia 17 de març de 2004 i en els periòdics El Metro d'Alacant el 8 de març de 2004 i en La Verdad d'Alacant el 2 de juny de 2004. No hi ha hagut al·legacions.
  
Vist que per aplicació de l'article 55, punt 1, apartat b) de l'esmentada llei, les instal·lacions de distribució de gas natural requerixen autorització administrativa.
  
Atés que s'han complit els tràmits reglamentaris en l'expedient instruït a este efecte.
  
Atés els avantatges segons la garantia, la importància, la qualitat i les condicions tècniques plantejats per Gas Natural Cegas, SA, este Servici Territorial d'Energia d'Alacant, en virtut de l'anteriorment establit i de les competències que li han sigut assignades a la Conselleria d'Infraestructures i Transport d'acord amb el que disposa l'article 16 del Decret 118/2004, d'1 d'octubre, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport, resol:
  
Atorgar l'autorització administrativa i l'aprovació del projecte d'execució per a la construcció de la xarxa de distribució de gas natural a la localitat de Torrevieja a la província d'Alacant, les característiques principals de la qual són:
  
Subjecte: Gas Natural Cegas, SA.
  
Tipus de gas: gas natural.
  
Punt de connexió: ramal APA Redován-Montesinos-Torrevieja, actualment en tramitació administrativa.
  
Els punts concrets seran dos estacions de regulació i mesurament a APA/MPA i un cabal de 2.500 Nm3/h, amb previsió de situació segons plans del projecte.
  
Si el gasoducte no esta disponible en el termini previst s'instal·larà una planta de GNL.
  
Zona geogràfica: la delimitada pel pla número 5 del projecte, l'àmbit essencial de la qual és la zona urbana de la població de Torrevieja.
  
- Desenvolupament de la gasificació: es desenvoluparà en les fases 1.2, i 3 segons es descriu en la memòria i els plans del projecte.
  
- Característiques de les instal·lacions autoritzades: a partir de l'ERM esmentada, comença la xarxa bàsica de canalització de MPA amb canonada de polietilé i diàmetres de 315, 200, 160, 110 i 90 mm.
  
- Pressupost: 2.101.913,02 euros.
  
La present autorització administrativa s'atorga a l'empara del que disposen els articles 3.3, apartat d), i 73.2 de la Llei 34/1998, de 7 d'octubre, del Sector d'Hidrocarburs, i quedarà sotmesa a les condicions que figuren a continuació:
  
Primera. El titular d'esta constituirà en el termini d'un mes una garantia per valor de 42.038,26 euros, import del 2% del pressupost de les instal·lacions que figuren en l'expedient de sol·licitud, per a garantir el compliment de les seues obligacions, segons assenyala el punt 4 de l'article 73 de la Llei 34/1998, de 7 d'octubre, del Sector d'Hidrocarburs. La dita fiança es constituirà en la Tresoreria del Servici Territorial d'Alacant, de la Conselleria d'Economia, Hisenda i Ocupació, de conformitat amb l'Orde de 14 de febrer de 1986, i l'Orde de 16 de desembre de 1996, per la qual es regula el procediment de constitució i devolució de fiances. La fiança serà tornada al titular de la present autorització una vegada que el Servici Territorial d'Energia d'Alacant formalitze l'acta de posada en marxa de les instal·lacions a què es referix la present resolució.
  
Segona. Gas Natural Cegas, SA, haurà d'iniciar el subministrament de gas en el termini d'un mes, comptador a partir de la data en què el Servici Territorial d'Energia d'Alacant formalitze l'acta de posada en marxa de les instal·lacions. En tot cas, el termini màxim per a la posada en servici de les instal·lacions de la primera fase seria d'un any des de la data de notificació de la present resolució.
  
Tercera. Gas Natural Cegas, SA, complirà amb les obligacions que estrictament s'assenyalen en l'article 74 obligacions dels distribuïdors de gas natural, i en el punt 1 de l'article 83 obligacions i drets dels distribuïdors i comercialitzadors amb relació al subministrament, de la Llei 34/1998, de 7 d'octubre, del Sector d'Hidrocarburs. En especial, estarà obligada a procedir a l'ampliació de les instal·lacions de distribució, en l'àmbit geogràfic de la seua autorització, quan siga necessari atendre noves demandes de subministrament de gas, sense perjuí del que resulte de l'aplicació del règim que reglamentàriament s'establisca per a les connexions, tal com assenyala l'apartat d) de l'article 74 de l'esmentada llei.
  
Quarta. El titular de la present autorització disfrutarà, com a distribuïdor, dels drets que assenyalen els articles 75 i 83 de la Llei 34/1998, de 7 octubre, del Sector d'Hidrocarburs.
  
Cinquena. Les instal·lacions que s'ha d'establir es faran d'acord amb el projecte tècnic «Autorització administrativa per a la distribució de gas natural al terme municipal de Torrevieja» subscrit per l'enginyera industrial Rosa Ana Frasquet Sánchez, col·legiada número 3.256 del Col·legi d'Enginyers Industrials de la Comunitat Valenciana i visat en data 11 de novembre de 2003, i en tot moment s'ha de complir amb el Reglament de Xarxes i Connexions de Combustibles Gasosos aprovat per l'Orde de 18 de novembre de 1974 (BOE de 6 desembre de 1974) i modificat per l'Orde de 26 d'octubre de 1983 (BOE 08.11.1983) i la seua correcció d'errades (BOE 23.07.1984), l'Orde de 6 de juliol de 1984 (BOE 23.07.1984), l'Orde de 9 de març de 1994 (BOE 21.03.1994), l'Orde de 29 de maig de 1998 (BOE 11.06.1998), i compliran el dit reglament, la Llei 21/1992, de 16 de juliol, d'Indústria, així com les disposicions i normes tècniques que en general s'apliquen. Estes instal·lacions estaran previstes per a respondre als avanços tecnològics en el camp del gas i aconseguir proveïments flexibles i segurs.
  
Sisena. La present autorització en cap cas s'entendrà concedida en règim de monopoli ni concedirà drets exclusius, tal com indica l'article 73 de la Llei 34/1998, de 7 d'octubre, del Sector d'Hidrocarburs.
  
Setena. La present autorització administrativa s'entén sense perjuís i independentment de les concessions, llicències, permisos o autoritzacions de competència municipal, provincial, autonòmica, estatal o d'este o altres organismes i entitats que siguen necessàries per a la realització de les instal·lacions, d'acord amb la corresponent legislació sectorial o amb altres disposicions que resulten aplicables i, en especial, les relatives a l'ordenació del territori i del medi ambient, tot això d'acord amb el que disposa l'article 73.4 de la Llei 34/1998, de 7 d'octubre.
  
Huitena. La determinació de les tarifes i del règim econòmic que s'apliquen per al subministrament de gas natural es regiran per les disposicions vigents en cada moment.
  
Novena. La present autorització s'atorga sense perjuí de tercers i deixa fora de perill els drets particulars.
  
Deu. Per a introduir modificacions que afecten les dades bàsiques serà necessari obtindre l'autorització d'este Servici Territorial d'Energia d'Alacant.
  
Onze. El dit servici territorial, una vegada finalitzades les obres d'instal·lació procedirà a efectuar els assaigs i proves oportunes, així com a demanar un certificat final d'obra, firmat per tècnic superior competent i visat pel col·legi oficial corresponent, en el qual conste que la construcció i muntatge de les instal·lacions s'han efectuat d'acord amb la normativa tècnica vigent que se li aplique.
  
Dotze. Gas Natural Cegas, SA, donarà compte de l'acabament de les instal·lacions a l'organisme que ho autoritza per al seu reconeixement definitiu i alçament de l'acta de posada en marxa, sense el requisit del qual no podran entrar en funcionament.
  
Tretze. Serà causa de revocació de la present autorització administrativa:
  
- L'incompliment de la constitució del depòsit de garantia en el termini i en la forma escaient assenyalat en el present condicionat.
  
- L'incompliment de les condicions expressades, la variació substancial de les característiques descrites en la documentació presentada i que ha determinat el seu atorgament o una altra causa excepcional que ho justifique.
  
Contra la present resolució, podrà interposar-se recurs d'alçada davant del secretari autonòmic d'Infraestructures en el termini d'un mes, comptador des de l'endemà de la notificació d'esta, de conformitat amb el que establix l'article 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Alacant, 9 de febrer de 2005.- El cap del Servici Territorial d'Energia (p. d. Resolució del director general d'Energia de 24.03.2004): Miguel García Mengual.